CELEX: 62008TN0398
Language: mt
Date: 2008-09-22 00:00:00
Title: Kawża T-398/08: Rikors ippreżentat fit- 22 ta' Settembru 2008 — Stowarzyszenie Autorów ZAiKS vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/53
            
         Rikors ippreżentat fit-22 ta' Settembru 2008 — Stowarzyszenie Autorów “ZAiKS” vs Il-Kummissjoni
   (Kawża T-398/08)
   (2008/C 285/94)
   Lingwa tal-kawża: Il-Pollakk
   Partijiet
   
      Rikorrenti: Stowarzyszenie Autorów “ZAiKS” (Varsavja, il-Polonja) (rappreżentanti: B. Borkowska u M. Błeszyński, konsulenti legali)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla l-Artikolu 3 u l-Artikolu 4(2) u (3) (sa fejn jirreferi għall-Artikolu 3) tad-Deċiżjoni tal-Kummissjoni tas-16 ta' Lulju 2008, C (2008) 3435 finali dwar proċedura skont l-Artikolu 81 KE u l-Artikolu 53 ŻEE (Kawża COMP/C2/38.698 — CISAC);
            
         
               —
            
            
               tikkundanna liIl-Kummissjoni għall-ispejjeż.
            
         Motivi u argumenti prinċipali
   F'din il-kawża r-rikorrenti titlob l-annullament parzjali tad-deċiżjoni tal-Kummissjoni tas-26 ta' Lulju 2008, dwar proċedura skont l-Artikolu 81 KE u l-Artikolu 53 ŻEE (Kawża COMP/C2/38.698 — CISAC) sa fejn hija tirrigwarda prattiċi miftiehma li jirrigwardaw u jaċċettaw il-forma ta' restrizzjonijiet ta' sħubija li japplikaw fil-ftehim ta' rappreżentazzjoni reċiproka l-kundizzjonijiet għall-ksib tad-dritt ta' preżentazzjoni pubblika ta' xogħolijiet mużikali kif ukoll ta' ħruġ ta' liċenzji korrispondenti mill-awtoritajiet ta' amministrazzjoni kollettiva, bħal dawk previsti fil-mudell tal-kuntratt Międzynarodowej Konfederacji Stowarzyszeń Autorów i Kompozytorów (Konfederazzjoni internazzjonali tal-assoċjazzjonijiet ta' awturi u kompożituri, iktar 'il quddiem: il-mudell tal-kuntratt CISAC), jew kif applikati fil-prattika.
   Insostenn tal-konklużjonijiet tagħha, ir-rikorrenti ressqet dawn il-motivi:
   
               —
            
            
               b'mod ġenerali, nuqqas ta' kunsiderazzjoni tal-prerekwiżiti essenzjali għal interpretazzjoni xierqa tal-kunċett ta' “prattika miftiehma” minħabba fl-eżami inkomplet tal-fatti tal-każ in kwistjoni u tan-nuqqas ta' teħid in kunsiderazzjoni ta' l-elementi kollha li ma jistgħux jiġu mifrudin minn din ta' l-aħħar li fihom tikkonsisti l-amministrazzjoni kollettiva tad-drittijiet tal-awtur;
            
         
               —
            
            
               evalwazzjoni żbaljata tal-motivi, li fuqhom huwa bbażat il-prinċipju ta' territorjalità magħżul fil-ftehim ta' rappreżentazzjoni reċiproka;
            
         
               —
            
            
               preżentazzjoni u evalwazzjoni żbaljata tal-konsegwenzi tal-eventwali modifika tas-sistema eżistenti ta' amministrazzjoni kollettiva tad-drittijiet tal-awtur;
            
         
               —
            
            
               nuqqas ta' evalwazzjoni tal-elementi probatorji kollha f'dan il-każ bin-nuqqas ta' rispett tal-fatti ppreżentati mir-rikorrenti dwar l-attività speċifika tal-iStowarzyszenie Autorów “ZAIKS” u tad-dritt Pollakk fil-qasam tal-amministrazzjoni kollettiva.